Die ATKV weet maar te goed wat oudpresident Nelson Mandela bedoel het toe hy genoem het dat om met 'n persoon in sy moedertaal te praat, met sy hart spreek. Daarom is moedertaal en meertaligheid so belangrik vir ons. Selfs in die plattelandse gebiede. Op 18 Julie vier die ATKV Mandeladag saam met die nasorgsentrum van Roepersfontein, die plaas van die bekende Piet Karsten in die Upingtondistrik.
“Die ATKV-AbbAsorg van Bloemfontein het voorwaar die afgelope 12 jaar ’n groot verskil in die kleuters se lewens gemaak. Dit gee aan hulle die geleentheid om te presteer en uit te styg bo hul omstandighede,”
Volgens Ruzanne wou sy nog altyd met taal werk. “Ek wou ’n skrywer of ’n joernalis word, maar my ma was die enigste broodwinner met sewe kinders. Daar was nie geld om te gaan studeer nie. Deur die ATKV kan ek my nou uitleef en hoog vlieg in my taal.”
In die plattelandse dorpie Ruiterbos – geleë tussen Oudtshoorn en Mosselbaai – vier armoede en werkloosheid hoogty. Dis uiteraard nie ideale omstandighede vir ‘n kind nie, maar danksy die ATKV-AbbAsorgsentrum Boskabouters kry kinders voorskoolse onderrig én twee gebalanseerde etes.
Die ATKV-tak Vuurwarm vir Charity bied op 15 Augustus 2019 ’n gholfdag by die Blue Valley Gholflandgoed in Midrand aan om kleuterskole en minderbevoorregte gesinne by te staan.
Die ATKV-Mediaveertjies, reeds vir meer as ’n dekade lank van die gesogste Afrikaanse mediatoekennings, gaan in 2020 ’n splinternuwe baadjie aantrek, aldus Nita Cronjé, die ATKV se bestuurder: kunste en feeste.
By ATKV-AbbAsorg Pinocchio kry kinders vlerke
Kyra Fillies van Mosselbaai het van kleins af baie talent getoon. Sy het haar skoolwerk met ywer en geesdrif gedoen, maar tuis moes sy groot armoede en baie moeilike huislike omstandighede trotseer. Sedert die ATKV-AbbAsorgsentrum Pinocchio op Brandwacht betrokke geraak het, het Kyra se lewe ingrypend verander.
Die ATKV, in samewerking met RSG en die Nasionale Toneelkompetisie, se jongste innoverende radiodramaprojek beloof om deelnemers sowel as gehore se horisonne te verbreed. Twee radiodramas - spesiaal vir die projek geskryf - word eersdaags opgeneem vir uitsending later vanjaar op RSG. Wat hierdie projek so besonders maak, is dat hoërskoolleerders al die rolle sal vertolk.
ATKV-Kopskuifprogram verskuif grense
Die ATKV-Kopskuifprogram onder leiding van Melvina Mason Hearne het weer eens grense verskuif met die bereiking van hoër- en laerskoolleerders in die Robertson-omgewing (die Kaapse Wynland Onderwysdistrik).
VVA-Leeskonferensie fokus op kinders se leeservaring
“Elke kind wil lees!” Dit was die tema van vanjaar se Vriende Van Afrikaans (VVA) se Leeskonferensie in Eersterivier wat op 11 Mei 2019 plaasgevind het.
Vywervrou is Chanette Paul se nuwe triologie wat in 2019 sal verskyn. Die eerste titel is Vywervrou: Lira. Lira kan feitlik enige gebreekte ding mooi of bruikbaar maak maar met liefdesverhoudings vaar sy minder goed. Veral waar daar kinders betrokke is.